Bançat
Bançat [bɑ̃ˈsa] (Bansat en francés) es una comuna auvernhata dau departament dau Puèi de Doma e de la region d'Auvèrnhe-Ròse-Aups, ancianament d'Auvèrnhe.

Geografia
La comuna de Bançat es situada sobre le bòrd sud de la Limanha de v7s Soire e a la limita dau Livradoés. Aquò baila a la comuna dos aspècts :
los contrafòrts dau Livradoés bailon a la comuna sos bòscs e un terren accidentat. 'Quò-es le bòsc Barós e la ribèira de Bançat que pavèt una petita gòrja au desbochat de la quna s'es botat le vialatge ; a l'oèst, un planetge que permet la cultura de las cerealas d'ente podèm aveire una veguda panoramica sobre la chadena dau Puèi de la Crotz. Exista sobre le territòri de la comuna una depression sanhosa, le lac de Chauç, ajant una granda richessa floristica e faunistica.

Toponimia 
Las atestacions ancianas son, per luòc:
 Le nom de Bançat es atestat Banzaco, Banciaco dins le Cartulari de Briude, Badaone en 944, Bansiacum en 1095, Bansac en 1695, e Banssat en 1789. Le nom vendriá dau nom gallés d'òme Bantius embei le sufixe -acum, latinizacion dau sufixe gallés -aco(n). Bançat èra donca probablament una anciana granda proprietat antica qu'aviá coma mèstre Bantius.
 Badarèl [bɔdɔˈðe] (fr. Badarel), vendriá benliau de badar. Los abitants se sònon los badarèls/-èlas.
 Badolent [bɔdyˈlɛ̃] (fr. Badoulin), de Badolento.
 Bèl Èr [biˈleʁ] (fr. Bel Air), Dauzat baila gis d'origina o de fòrmas ancianas.
 La Chassanha [lɔtsaˈsaɲɔ] (fr. La Chassagne), Dauzat baila las fòrmas ancianas Cassania e La Chassana, aquel toponime designa un endreit ente trobèm de chesnes.
 Farroçat [fɔʁˈsa] (fr. Féroussat), de Ferruciaco.
 L'Ala [ˈlalɔ] (fr. Lalle), de la + halla.
 Las Parias [lapɔˈʁja] (fr. La Prias), Dauzat baila gis d'origina o de fòrmas ancianas.
 Vinzèla [vjɛ̃ˈzelɔ] (fr. Vinzelles), Dauzat baila l'anciana fòrma Vinzella, l'origina podriá èstre Vimicella, o mai probable Vinicella, qu'es dire "le país de l'osèir" o "le país dau vin". Los abitants se sònon los vinzelaires.

Istòria 
Bançat fai partida daus vialatges fortifiats que son estats bastits le long de la valada vinhairona de l'Alèir.
La partida anciana dau vialatge fòrma un qüadrilatère fasiant le torn de la glèisa fortifiada Sent Jurian au qun accedèm per un pòrge.
L'ancian chastèl a un plan en L qu'a enquèra tres tors sobre le costat nòrd. Aquelas fortificacions son estadas bastidas per assegurar la defensa dau vialatge dau mentre la guèrra de Cent Ans (1337-1453). La senhoriá aparteniá au siècle XVII a Antoène Ribèira. Per le maridatge de sa filha, en 1653, venguèt la proprietat de Piare Cisternes.
Vès Bançat existavon doas confrariás, aquela de Senta Fe e aquela dau Sent Sacrament.

Administracion 

 Davant la refòrma cantonala de 2014, aplicada en 2015, la comuna èra dau canton de Çausselenjas; es avora dau canton de Barçac (Puèi de Doma).

Demografia 

 2012 : 250; 2013 : 249 abitants (24 ab/km²)

Luòcs e monuments

Personalitats liadas a la comuna
 Los aujòus d'Albèrt Dauzat èron de Vinzèla, un vialatge de la comuna de Bançat.

Veire tanben
 Comunas dau Puèi de Doma

Liams extèrnes

Nòtas e referéncias

Nòtas

Referéncias

Comuna dau Puèi de Doma
Comuna d'Auvèrnhe (Occitània)